stanford-oval/wikipedia huggingface dataset:
תזונת פעוטות
דרישות בסיסיות לתזונת פעוטות > לידה עד שישה חודשים > שימוש בתרכובת מזון לתינוקות

ניתן להשתמש בצורת תזונה זו במקום בחלב אם כחלק מבחירת אורח החיים או בהינתן שהאם אינה יכולה להניק. שימוש בתרכובת מזון לתינוקות מספקת את כל התזונה הדרושה לפעוט כדי לגדול ולצמוח. כל פעוט שונה ועשוי להזדקק לתזונה שונה כדי לעזור לו לגדול ולהתפתח. פעוטות עלולים לסבול מאלרגיות, עשויים להתבגר מוקדם או שיש להם סיבה לא לצרוך חלב אם. ישנן תרכובת מזון עבור כל סוג של פעוט. אם לפעוט יש אי-סבילות ללקטוז, הוא יכול לצרוך תרכובות מזון המבוססות על סויה או תרכובות מזון נטולות לקטוז. חלק מן הפעוטות עשויים לסבול מכאבי בטן קשים וזקוקים לתרכובות מזון שיהיו עדינות במיוחד אך עדיין יספקו את כל אבות המזון הדרושים כדי לשגשג ולגדול.
חשוב לדעת שמאכלים מסוימים אינם מומלצים לפעוטות. לדוגמה, בין אם פעוטות יונקים או ניזונים מתרכובת מזון לתינוקות, אין צורך בנוזלים נוספים בארבעת החודשים הראשונים לחייהם. צריכת יתר של נוזלים או תוספי מזון נוספים עלולה להיות בעלת השפעה מזיקה. נוזלים מלבד חלב אם או תרכובת מזון לתינוקות מועשרת אינם מומלצים. תחליפים אלה, כגון חלב רגיל, מיץ ומים אינם מכילים את מה שהפעוט צריך על מנת לגדול ולהתפתח. בנוסף חומרים אלו אינם מתעכלים בצורה נכונה ויכולים להוות סיכון לפעוט אם הם מזוהמים. צריכת מים מקובלת רק כאשר מערבבים אותם כחלק מתרכובת מזון לתינוקות. יש גם להימנע מדבש מכיוון שיש סיכון גבוה לבוטוליזם. חלב אם הוא הדבר הבטוח ביותר שאפשר לתת לפעוט, אלא אם כן רופא מומחה ממליץ אחרת.
תדירות ההנקה משתנה בין כל אם לפעוט שלה. הגורמים התורמים לכך הם הגיל, המשקל, הבגרות, יכולות העיכול הקיבתיות וריקון הקיבה של הפעוט. כמו כן גם נפח האחסון שיש לאם בבלוטות החלב של השד. בדרך כלל, האם מניקה כשמונה עד שתים עשרה פעמים ביום כאשר מדובר בפעוטות יונקים. בשלב מוקדם, פעוטות עשויים לא להתריע על כך שהם רעבים, ולכן מלמדים את ההורים להאכיל את הפעוט כל שלוש שעות במהלך היום וכל ארבע שעות במהלך הלילה, גם אם נדרש להעיר את הפעוט. ההאכלה נמשכת כ־30-40 דקות בהתחלה, כ־15-20 דקות לכל שד באם מניקה. עם התבגרות הפעוט זמני ההאכלה מתקצרים. ההאכלה לעיתים קרובות חשובה לקידום גדילה והתפתחות תקינה ושמירה על ייצור חלב אם אצל האמהות המניקות.
אין להאכיל פעוט במזון מוצק עד גיל ארבעה עד שישה חודשים. העיכוב בהאכלת מוצקים הוא מכיוון שהתינוק אינו מסוגל לעכל מזון מוצק כראוי. פעוטות נולדים עם רפלקס לינוק חלב ואין להם את היכולת לסרב לאוכל ולכן, אם ניתנים להם מוצקים – זה נחשב להזנה כפויה. מתן מזון מוצק בטרם עת יכול להוביל לעלייה במשקל ולהשמנת יתר וזו סיבה נוספת להעדפת חלב אם או תרכובת מזון לתינוקות.
דרישות בסיסיות לתזונת פעוטות > לידה עד שישה חודשים > פעוט

פעוטות שנולדים בדרך כלל צורכים 230 גרם מזון במשך היומיים הראשונים לאחר הלידה. בהמשך, יגדלו בהדרגה ל-450 גרם עד 1.36 ק׳׳ג עד שבועיים לאחר הלידה. צריכת האכילה של הפעוט צפויה להיות מ-8 ועד 12 פעמים ביום. פעוטות יצטרכו לאכול לאורך כל הלילה עד שקיבתם תוכל להכיל יותר נוזלים ומזון.
דרישות בסיסיות לתזונת פעוטות > לידה עד שישה חודשים > חודשיים

תינוקות בגיל חודשיים יתחילו לשתות 1.80 ק׳׳ג עד 2.30 ק׳׳ג כל 3 עד 4 שעות.
דרישות בסיסיות לתזונת פעוטות > לידה עד שישה חודשים > ארבעה חודשים

תינוק בן 4 חודשים צריך לשתות 2.30 ק׳׳ג עד 2.70 ק׳׳ג כל 4 שעות.
דרישות בסיסיות לתזונת פעוטות > לידה עד שישה חודשים > שישה חודשים

ילד בן 6 חודשים צריך לשתות 2.70 ק׳׳ג עד 3.60 ק׳׳ג כל 4–5 שעות.
דרישות בסיסיות לתזונת פעוטות > שישה עד שנים עשר חודשים > תחילת אכילת מוצקים

יש להאכיל במזון מוצק החל מגיל חצי שנה ואילך. יש להימנע ממלח, סוכר, בשר מעובד, מיצים ומזונות משומרים ככל הניתן. חלב אם או תרכובת מזון לתינוקות הם המקור העיקרי לתזונה במהלך החודשים הללו, בנוסף למזון מוצק. ניתן להכניס מזון מוצק בגיל זה מכיוון שדרכי העיכול כבר מוכנים לכך. ניתן לעכל מוצקים ביתר קלות וישנה נטייה פחותה לתגובות אלרגיות. בשלב זה הפעוט התחיל כבר להבקיע שיניים, מה שמסייע לו בלעיסת מזון מוצק. אבן דרך נוספת שאליה הפעוט הגיע בגיל זה היא תמיכה נכונה בגולגולת וסיבוב ראשו בצורה עצמאית. הם עשויים לעשות זאת כדי להביע חוסר רצון במאכלים מסוימים. הפעוט גם התפתח מספיק כדי להשתתף בהאכלתו על ידי אחיזת בקבוקים וחתיכות מזון כדי להאכיל את עצמו.
כאשר פעוטות מתחילים באכילת מוצקים חשוב שהפעוטות יצרכו מוצקים עם ברזל. זאת, מפני שפעוטות אוגרים ברזל כשהם ברחם ומרגע הלידה ועד גיל 6 חודשים הוא יורד בריכוזו ונעלם מגופם. דגני פעוטות מועשרים בברזל ולכן היו באופן מסורתי המוצק הראשון שניתן לפעוט בשל תכולת הברזל הגבוהה שלו. דגנים יכולים להיות עשויים מאורז, שעורה או שיבולת שועל. עם זאת, עולה התפיסה שמזונות מלאים העשירים בברזל, כמו בשר וקטניות, עשויים להיות בחירה טובה יותר ממזונות מעובדים מועשרים בברזל כמו דגני פעוטות תעשייתיים.
יתרונות בריאותיים בהנקה

הנקה יכולה להפחית את הסיכון למחלות נשימה, למחלות במערכת העיכול ולמחלות אחרות שעלולות לסכן חיים. היא מציעה הגנה מפני השמנת יתר וסוכרת גם בשלב מאוחר יותר בחיים. הוכח כי חלב אם שונה מבחינה כימית בין כל אם והפעוט שלה. לדוגמה, לאם של פג יהיה חלב שונה מאם של פעוט בוגר. חלב אם יכול להשתנות גם אם מתגלה זיהום אצל התינוק. מניעה טבעית זו מותאמת לכל פעוט.
יתרונות בריאותיים בהנקה > מניעת אנמיה

פעוטות יונקים נמצאים בסיכון נמוך יותר לחלות באנמיה אשר נגרמת ממחסור בברזל. פעוטות הצורכים רק חלב מפרה בדרך כלל לוקים במחסור בברזל והם נמצאים בסיכון של 50% יותר לאבד דם בצואה מאשר פעוטות הצורכים חלב אם או פעוטות הצורכים תרכובת מזון לתינוקות. אם הפעוט אלרגי לחלב פרה – החלב עלול יגרום לו לדלקת במערכת העיכול, וכתוצאה מכך ייגרם איבוד דם כרוני וירידה בספיגת הברזל. זו הסיבה שיש להעשיר תרכובת מזון לתינוקות אם לא ניתן להניק. חלב אם מכיל באופן טבעי לקטופרין, חלבון הקושר ברזל ומאפשר ספיגת ברזל ועיכול טובים יותר. כאשר הפעוט יכול לספוג יותר ברזל בריאות המעיים שלו תהיה טובה יותר.
יתרונות בריאותיים בהנקה > מניעת השמנת יתר

פעוטות יונקים נוטים להיות בעלי שכיחות נמוכה יותר של השמנת יתר בהמשך חייהם. חלב אם מוביל לעלייה איטית יותר במשקל בגיל הרך, ומגן מפני השמנת יתר והתפתחות סוכרת מסוג 2. סוכרת היא בעיה בריאותית חמורה כאשר הגוף אינו משתמש נכון באינסולין. אבחנה זו עלולה לגרום לסיבוכים רבים בעור, בעיניים, ברגליים, במערכת העצבים, בלב ובכליות. לכן, חשוב למנוע סוכרת במידת האפשר, מכיוון שהיא הולכת יד ביד עם השמנת יתר.
כאשר הפעוט יונק הוא נחשף למגוון טעמים עקב התזונה המשתנה של האם וחלב האם. מחקר הראה כי בהמשך חייהם ילדים שינקו נוטים יותר לאכול מגוון מזונות בריאים. זה קורה מכיוון שהעדפות האוכל מושרשות מוקדם בחיים. לכן, כאשר פעוט נחשף למגוון טעמים בשלב מוקדם, הם נוטים להיות פחות בררנים במזונם בשלבים מאוחרים יותר בחייהם. מחקר אחר אישר ירידה בהשמנת יתר בגיל שנתיים וארבע שנים אם הפעוט יונק באופן בלעדי לפחות בארבעת החודשים הראשונים. לכן, הוכח שחלב אם הוא התזונה הטובה ביותר מבלי לגרום להשמנת יתר.
יתרונות בריאותיים בהנקה > מניעת מוות פתאומי בפעוטות

מוות פתאומי בפעוטות (מוות בעריסה) הוא מוות בלתי מוסבר המתרחש אצל פעוטות בגיל שנה ומטה. רוב מקרי המוות מתרחשים כאשר הפעוט ישן. ההנקה (ללא תלות במשכה) מסייעת בהפחתת הסיכון למוות פתאומי. מומלץ להניק את הפעוט מגיל לידה ועד 6 חודשים אך ורק כדי להפחית את הסיכון למוות פתאומי ב-50%. שלשולים ומחלות בדרכי הנשימה העליונות, קשורים שניהם לסיכון גבוה יותר למוות פתאומי. הם מופיעים בתדירות נמוכה יותר אצל תינוקות שיונקים בהשוואה לתינוקות שאינם יונקים. כמו כן, חלב אם מספק תזונה נחוצה להתפתחות מוחו של הפעוט. ההנקה מאפשרת למוח של הפעוט להתבגר די מהר, כך שיהיה לו את הרפלקס לשאוף לאוויר בעת הצורך. בנוסף, פעוטות יונקים נוטים לישון לתקופות קצרות יותר בכל פעם ולהתעורר ביתר קלות. מחקרים הראו כי פעוטות שישנים זמן קצר ומתעוררים משנתם נוטים בקלות להיות בסיכון נמוך יותר למוות פתאומי. לסיכום, רוב המקרים קורים כאשר התינוק ישן, לכן חשוב להניק באופן בלעדי על מנת להפחית את שכיחות המוות הפתאומי.
יתרונות בריאותיים בהנקה > פיתוח בריאות מערכת העיכול

חלב אם הוא מרכיב חשוב למערכת העיכול של הפעוט. זהו המזון הטוב ביותר להאכלה ועדיף מאשר חלב פרה. פעוטות אינם יכולים לעכל כראוי שומנים, אשר חלב פרה מלא בהם. חלב אם מכיל גם הוא הרבה שומן, אך הוא מכיל גם ליפאז, חומר המסייע בפירוק השומן ובכך מסייע בעיכול. חומר זה מוביל לצואה רכה יותר אצל הפעוטות, ולכן תופעת העצירות נדירה יותר אצל פעוטות יונקים. חלב אנושי מאפשר גם לגידול חיידקים מועילים במעי התינוק, המגנים על מחסום הרירית בקיבה של הפעוט. זה מונע מהפתוגנים המזיקים לפגוע בדופן המעיים של הפעוט. רירית העיכול של הפעוט אינה מסוגלת לייצר נוגדנים עד לגיל ארבעה עד שישה חודשים, מה שהופך את התינוק לרגיש יותר לזיהומים. עם זאת, חלב אם מספק את הנוגדנים הדרושים לפעוט כדי להישאר מוגן עד שהוא מסוגל לייצר נוגדנים משלו. חלב אם מגרה גם מיקרוביוטה, מה שמביא לייצור אימונוגלובולין. אימונוגלובולין ההווה קו הגנה ראשון להגנה על מערכת העיכול של הפעוט. אימונוגלובולין זה גבוה בהרבה אצל פעוטות שיונקים מאשר אצל פעוטות שניזונו מתרכובת מזון לתינוקות.
יתרונות בריאותיים בהנקה > פיתוח מערכת החיסון

קולוסטרום הוא מקור תזונה מצוין לפעוט שזה עתה נולד. זהו נוזל צהוב עבה שהאם מייצרת מיד לאחר הלידה. יש בו תזונה יקרת ערך המסייעת לחסינות הפעוט מכיוון שהיא מסייעת בהשמדת נגיפים הגורמים למחלות. יתרונות אחרים של קולוסטרום כוללים: מניעת צהבת, סיוע לפעוט במתן הצואה הראשונה שלו, בניית מערכת חיסונית חזקה, אספקת כמות גדולה של ויטמינים וחלבון ומונע ירידה ברמת הסוכר בדם אצל פעוטות. יש לנוזל הקולוסטרום יתרונות רבים לפעוט שזה עתה נולד אשר ניתן לספק אך ורק באמצעות הנקה.
חלב אם מכיל גם הרבה יותר חלבון מאשר חלב פרה. הוא מכיל 60% חלבון ואילו חלב פרה מכיל 40% חלבון בלבד. חלבון חשוב מאוד לפעוטות מכיוון שהם זקוקים ליותר חלבון לקילו מאשר מבוגרים זקוקים. בחודשים הראשונים לחייהם חלבון זה חייב להגיע מחלב אם או מתרכובת מזון לתינוקות, והוא אינו יכול להגיע מחלב פרה. חלבון ספציפי אחד שיש לחלב אם הוא לקטופרין, שהוא בקטריוסטטי, והוא מונע צמיחה של חיידקים מזיקים. ללא חלבון זה, הפעוט אינו יכול לייצר את החסינות שגופו זקוק לה נואשות, וכתוצאה מכך קיים סיכון גבוה יותר למחלות ותת תזונה. חלב אם מספק את המקור הטוב ביותר לחלבון לתינוק.
חלב אם מספק אימונוגלובולין לתינוק המכונה IgG. אימונוגלובולין זה מספק חסינות פסיבית מהאם לתינוק. המשמעות היא שנוגדנים למחלות ילדות שכיחות כמו דיפתריה, חצבת, פוליומיליטיס ואדמת מועברים לפעוט באופן טבע אם האם הייתה מחוסנת למחלות אלו בחייה. לאחר מכן מוגן הפעוט למשך כשלושה חודשים, זמן זה מספיק כדי להגן עליהם עד שיקבלו את החיסונים הראשונים שלהם לאחר חודשיים.
יתרונות בריאותיים בהנקה > פיתוח האינטליגנציה

בעולם המערבי, יש להורים נטייה לרצות שילדיהם יפתחו אינטליגנציה גבוהה. הנקה של פעוט יכולה להגביר את האינטליגנציה שלהם לאורך כל החיים. לאמהות שהניקו את ילדיהן באופן בלעדי יש סיכוי גבוה יותר להגביר את האינטליגנציה של הילד שלהן. מחקרים הראו כי לפעוטות שהניקו אותם במשך שישה חודשים לעומת תינוקות שהניקו רק חודש אחד יש ציון אינטליגנטי גבוה יותר. ציוני האינטליגנציה שלהם גבוהים יותר גם בגיל 15 שנים. הנקה מסייעת להתפתחות בשלות קוגניטיבית המביאה לאינטליגנציה גבוהה יותר. עם זאת, זה היה מתואם רק לאותם ילדים שהניקו אך ורק על ידי אמהותיהם כתינוקות.
יתרונות בריאותיים בהנקה > פיתוח בריאות הפה

עששת דנטאלית היא מחלת הילדות הכרונית הנפוצה ביותר. המעבר מהנקה או האכלה מבקבוק יכול להיות זמן מאתגר הן עבור ההורה והן עבור הפעוט. זה הזמן בו הסיכון להתפתחות עששת מתפתח והוא מגיע עם תחילת התפרצות השיניים הראשונות. מעבר מהנקה או הנקה מבקבוק בדרך כלל עולה בקנה אחד עם הכנסת מזון מוצק שעלול להכיל חומרים (כלומר סוכרים ופחמימות אחרות) העלולים לגרום לעששת בשיניים. צריכת חלב פרה ומשקאות אחרים שאינם חלב אם (כלומר מיצים) בגיל 6 שבועות עד 12 חודשים תורמת באופן משמעותי לעששת בשיניים לאחר 5 שנים. יש קשר בין שימוש ממושך בבקבוק לעלייה בעששת השיניים ולכן מומלץ לעודד את הפעוטות לשתות מכוס שתייה עד ליום הולדתם הראשון ולהיגמל מהבקבוק עד גיל 12–14 חודשים. הפסקת ההנקה תלויה בפעוט ובאם. מוצץ יכול לשמש כאמצעי להרגעה או הסחת דעתו של הפעוט. עקב הסיכון לעששת בשיניים, לא כדאי לטבול מוצצים בנוזלים ממותקים (כלומר מי סוכר, מיץ וכו').
היסטוריית ההנקה

הנקה, באופן פרהיסטורי, הייתה הדרך היחידה בה ניזונו תינוקות. במשך זמן רב לא היה תחליף מקובל לחלב האם. בשנת 1 לספירה, פילוסופים גילו את החשיבות של חלב אם לעומת תחליפים אחרים. המסקנה הייתה כי הנקה סייעה לאם ולתינוק ליצור קשר רגשי. הערך התזונתי עדיין לא הובן במלואו, אך האמינו כי באמצעות יניקה התינוק צבר לא רק אנרגיה, אלא גם את המאפיינים האישיותיים של האם. הדעה המקובלת הייתה שתינוקות יניקו זמן רב ככל האפשר, ורבים מהם ינקו עד גיל שנתיים-שלוש.
רק לאחר 1600 שנה הבינו את חשיבותו של חלב אם. בשנת 1748, בספר "חיבור על סיעוד וניהול ילדים מגיל לידתם ועד גיל שלוש שנים" מאת קדוגן, קולוסטרום הוכר כחומר האחראי לחיסול המקוניום, ומניעת מחלות של אמהות ופעוטות. כמו כן, האמינו כי ייווצר קשר חזק אם האם תניק את פעוטה מרגע הלידה. אלו שהמשיכו להאכיל את תינוקותיהם בתחליפים כמו דגני בוקר, חלב פרות ומרק בשלב מוקדם מדי הובילו לכך שהפעוטות פיתחו מחלות כגון צפדינה, רככת, בעיות במערכת העיכול ואבנים בכליות.
במאה ה-19, מדענים ייחסו שיעורים גבוהים של תמותה ותת תזונה לחוסר הנקת פעוטות. בשל כך, התקבלה ההנחה כי הנקה היא האופציה הטובה ביותר לתזונת פעוטות עד גיל חצי שנה. עם זאת, בשנת 1847, כאשר נוצרה הנוסחה המסחרית הראשונה של תרכובת מזון לתינוקות, היא קידמה את השימוש בבקבוקים, בין השאר בשל שדיים שקיבלו קונוטציה מינית בתקופה זו. עם קידום תרכובת המזון לתינוקות צנח עידוד האמהות בהנקת הפעוטות. ארגונים ששמו לב לכך החליטו לקדום את ההנקה שוב והם כללו תנועת לידה טבעית, יוזמה של בית חולים ידידותי לפעוטות שהושק על ידי ארגון הבריאות העולמי וקרן החירום הבינלאומית של האו"ם לילדים (יוניסף). בשנת 1990 ארגונים אלה דאגו להגן ולקדם את האמרה "חלב אם הוא המזון הטוב ביותר לתינוקות" וכן אמרה זו נכון עד היום. הגורמים המובילים לשיעורי הנקה מוגברים לאחרונה כוללים מתקנים המעודדים אמהות ליצור מגע עור לעור עם התינוק לאחר הלידה, ולטפח את תחילת ההנקה.
ישנן אמונות ותפיסות מוטעות שונות הנוגעות לתזונת פעוטות, במיוחד בנושא ההנקה בקרב צעירים, צעירות וקבוצות שבטיות שונות. מחקרים נעשו כדי ליידע אנשים עם עדויות עובדתיות יותר הקשורות ליתרונות והחסרונות של תזונת תינוקות. לדוגמה, אמהות שנסקרו משבט המסאי עם ילדים בגילאי הילוד עד שישה חודשים מאמינות שתערובת של חלב אם ותוספי מזון מוצקים למחצה אחרים יכולה להיות ארוחה מועילה ומזינה יותר עבור הפעוט. נערך מחקר מעמיק יותר שהוכיח שההצהרה הנ"ל איננה לטובת הפעוט. בהשוואה לשיעורי התמותה והתחלואה משבט המסאי ומקומות אחרים, יש למסאי נתונים סטטיסטיים גבוהים יותר עבור שניהם. זו יכולה להיות תוצאה של היעדר מידע על המלצות ארגון הבריאות העולמי להאכלת תינוקות וילדים. עם זאת, מחקר נוסף נעשה בזימבבואה שקשור גם להנקת תינוקות. מחקר זה הראה את הגורמים המנוגדים מול רעיון ההנקה הבלעדי. בזימבבואה יש הולכה צואתית בגלל תנאי מחיה גרועים כמו תברואה לקויה במים והידרציה. התברואה של יעילות התזונה בהיגיינה ערכה שני ניסויים בסיסיים בשני מחוזות כדי להדגיש את חשיבות הערכים התזונתיים של פעוטות ולשפר את התנאים להאכלתם. הם צפו במאפיינים ביתיים ובאינטראקציות חברתיות שאותם השוו לאופן בו הפעוט מגיב. ניסויים אלה יסייעו בהשערה ובהסבר על בעיות בריאות הציבור של הפעוטות. באופן כללי, נוצר עניין רב בנושא תזונת פעוטות, אשר בתקווה יביא לשינוי ולתמיכה רבה יותר בתזונת הפעוטות ויעולתה.
ראו גם

הנקה
חלב אם
תרכובת מזון לתינוקות
לקריאה נוספת

Binns, C., Scott, J., Forbes, D., Hewitt, K., Pasalich, M., Davies, P., ... & Lee, A. (2012). Infant feeding guidelines: information for health workers.
de la Torre Gomez, C., Goreham, R. V., Bech Serra, J. J., Nann, T., & Kussmann, M. (2018). “Exosomics”—a review of biophysics, biology and biochemistry of exosomes with a focus on human breast milk. Frontiers in genetics, 9, 92.
תקופת אזוצ'י-מומויאמה

מפה של יפן בתקופת אזוּצִ'י-מוֹמוֹיאמָה
תקופת אזוּצִ'י-מוֹמוֹיאמָה היא תקופה בהיסטוריה של יפן שנמשכה ככל הנראה מ-1568 ועד לשנת 1600 והיוותה את החלק המרכזי של תקופת סנגוקו, תקופה ארוכה של מלחמת אזרחים ששררה ביפן, במהלכה יפן אוחדה מספר פעמים תחת שלטון אחד שהתפרק זמן מה לאחר מכן, ולבסוף אוחדה תחת טוקוגאווה איאיאסו שייסד את שוגונות טוקוגאווה וסיים את מלחמת האזרחים הארוכה. התקופה קיבלה את שמה משמן של טירותיהן של שני השליטים הבולטים של התקופה: אודה נובונאגה שאיחד את יפן מבירתו בטירת אזוצ'י וממשיכו טויוטומי הידיושי שאיחד את יפן ושלט מטירת מומויאמה.
תחילתה של התקופה חופפת את שלהי תקופת אשיקאגה שקדמה לה. ב-1568, בעוד יפן שסועה במלחמות אזרחים ואוזלת ידו של השלטון המרכזי ניכרת בכל. הצליח נובונאגה, שהיה בן למשפחת סמוראים, לאחד תחתיו מספר מחוזות ביפן ולצאת לקרב על עיר הבירה קיוטו. נובונאגה הצליח לכבוש את העיר, הקים בה את טירתו והחזיר לשלטון את אשיקאגה יושיאקי, נצר לשוגונות אשיקאגה ששלטה לפנים במדינה והשוגון ה-15 במספר והאחרון משושלת זו. יושיאקי שימש כשליט בובה תחת ידיו של נובונאגה ולאחר 5 שנים, ב-1573, הדיח אותו נובונאגה סופית מהשלטון.
בשנת 1582 המצביא אקצ'י מיטסוהידה בגד בנובונאגה וכיתר אותו בבית תה, ונובונאגה ביצע ספוקו על מנת שלא ליפול בידי האויב. את מקומו כשליט בפועל של המדינה תפס עוזרו טויוטומי הידיושי. טויוטומי יצא למלחמה ברוצח של אדונו והביס אותו. הוא הצליח לאסוף די כוח כדי לחזור ולשלוט בבירה קיוטו, משם גם להשתלט על כל יפן, שהפכה שוב למדינה מאוחדת תחת דגלו ב-1590. הידיושי לא קיבל את התואר שוגון, כיוון שלא נמנה עם משפחות האצולה ביפן, אך תחת זאת קיבל מן הקיסר את התואר "טאיקו", תואר כבוד שני במעלה. הידיושי העביר את מפקדתו לאוסקה אך השאיר נציגות גם במומויאמה, משם ניהל את קשריו עם החצר הקיסרית. לאחר שהתפנה מאיחוד ארצו, פנה הידיושי למלחמות חוץ וניהל שתי פלישות לקוריאה ואף התכוון להגיע בכיבושיו לסין.
כאשר נתבשרה יפן על מותו של הידיושי בשנת 1598, הועבר השלטון בקיסרות לעוזרו השני של נובונאגה טוקוגאווה איאיאסו, שעם קבלת הכח לידיו יצא להתקפה כנגד כל בני הידיושי באשר הם, וזאת כדי לנטרל כל דרישת ירושה מצד יורשיו החוקיים של אדון הקיסרות הקודם. לאחר שוך הקרבות, בשנת 1600, החזיק איאיאסו בכוח שלטוני אדיר ביפן. בשנת 1603 הוא זכה לקבל את התואר שוגון והקים באדו (טוקיו של ימינו) את שוגונות טוקוגאווה, שעתידה לשלוט ביפן עד לאמצע המאה ה-19. הקמת שוגונות טוקוגאווה בידי טוקוגאווה איאיאסו מסמלת ביפן את תחילתה של תקופת אדו, הידועה גם כתקופת טוקוגאווה.
ראו גם

טירות של תקופת אזוצ'י-מומויאמה
מטול רימונים M203

| --- | --- |

 מידע כללי
 סוג:  מטול רימונים
 תכנון:  תאגיד AAI 
 מדינה מייצרת:  ארצות הברית ארצות הברית
 יצרן:  קולט 
 מעצב:  תאגיד AAI 
 תקופת השימוש:  1969–הווה (כ־56 שנים) 
 מלחמות:  מלחמת וייטנאם 
 מידע טכני
 קליבר:  רימון 40 מ"מ, 40×46 mm 
 
חייל יורה ברובה M4A1 המצויד גם במטול רימונים M203. מתחת לקנה הרובה ניתן לראות את המטול. על גבי המתפס העליון של הרובה ניתן לראות את כוונת המטול מסוג "עלה" כשהיא במצב סגור.
שימוש בכוונת "עלה" לאומדן מרחק וירי
M203 הוא מטול רימונים לירי רימון בודד מתוצרת ארצות הברית. המטול יורה רימונים בקוטר 40 מ"מ מסוגים שונים ומיועד בעיקר למערך הלוחם, לחי"ר, הנדסה קרבית וכוחות מיוחדים. קיימות גרסאות של מטול זה כנשק בפני עצמו אך לרוב המטול מחובר בתחתית רובה סער, לאורך הקנה. מטול ה-M203 נפוץ בצבאותיהן של מדינות רבות ובהן ישראל, ארצות הברית, מצרים, צרפת, הודו ועוד.
מטול ה-M203 תוכנן במקור עבור רובה הסער M16, בסוף שנות ה-70 של המאה ה-20, אך הוא מותקן גם על סוגי רובים אחרים, כדוגמת ה-CAR15, ה-M4, גליל/גלילון, תבור, תבור X-95 פלאט-טופ ואפילו על קלשניקוב. המטול מתחבר לנשק על גבי המתפס הקדמי התחתון או במקומו.
תחמושת

מטול ה-M203 יורה רימונים בקוטר 40 מ"מ לטווחים מקסימליים המגיעים לכדי 300 מטר, כתלות בחימוש. תחמושת המטול מגיעה בתצורת 'כדור', כלומר תחמושת שבה הרימון אחוד עם תרמיל מתכת המכיל אבק שרפה. בצה"ל כדורים אלה מכונים "פצטולים" ("פצצות מטול").
למטול ה-M203 מגוון רחב של רימונים שונים בהתאם לייעוד הירי:
רסס (נגד אדם) – כאשר הרימון פוגע במטרתו הוא מתפוצץ ומפזר רסס המיועד לפגוע בבני אדם, בדומה לרימון יד.
נ"ט (נגד רק"מ רך) – הרימון מכיל מטען חלול המתפוצץ ברגע הפגיעה במטרה. בשל מגבלות המשקל והגודל, המטען החלול שברימון זה איננו מספק יכולת חדירת שריון רבה. עשוי לשמש לצורך חדירת קיר.
גז מדמיע (נגד מפגינים) – השימוש במטול כדי לירות רימון גז מדמיע לעבר מפגינים מאפשר לעשות זאת מטווח גדול, בכך קטנה הסכנה שהרוח תשא את עננת הגז שמשחרר הרימון בחזרה אל הכח היורה וקטן הסיכון בחיכוך עם המפגינים. מנגד, בשל מגבלות המשקל והגודל של הרימון הוא נושא כמות מוגבלת של גז, ביחס לאמצעי פיזור גז אחרים.
עשן – רימון זה קולח עשן לאחר פגיעתו במטרה, לצורך סימון כוח או לצורך הסתרתו.
תאורה – רימון זה נורה במסלול תלול אל מעל המטרה. הרימון בעל מנגנון השהיה של 5 שניות המאפשר לו להתחיל את פעולתו בשיא הגובה. בזמן מעופו הרימון מתפרק, מטען תאורה קטן העשוי מגנזיום ניצת ומצנח קטן נפרש כשהוא מחובר למטען התאורה. המטען מתנודד תחת המצנח הקטן המאט את נפילתו ומאריך את פרק הזמן שבו מטען התאורה הבוער מאיר את השטח שתחתיו. לצד יתרונותיו, שיגור לא נכון עשוי לחשוף את הכוח. כמו כן, מסלול התעופה של הרימון בלתי צפוי בתנאי רוח חזקה.
כדוריות – תצורת חימוש שאינה רימון, הדומה לכדור המשמש ברובי ציד: בקצה התרמיל המכיל אבקת שרפה נמצאות 20 כדוריות מתכת. בזמן הירי הכדוריות נורות ביחד מן הקנה, בדומה לירי מרובה ציד. חימוש זה יעיל בעיקר בלוחמה בסבך, שבה המטרה קרובה מאוד ליורה ולרוב נסתרת מאחורי צמחייה.
תרגול (אינרטי) – כדור הדומה בצורתו החיצונית לכדור מטול מסוג 'רסס' או 'נ"ט' (ראו לעיל) אך איננו מכיל חומר נפץ או אבק שרפה. כדור זה משמש לתרגול היורה בטעינת המטול ובהפעלתו. רימון תרגול יכול להיות בעל ראש גומי, או ראש גבס כתום שמתפרק בפוגעו במטרה.
ספוג – כדור ספוג הוא אמצעי לפיזור הפגנות (אלפ״א) ועשוי מראש ספוג דחוס מאוד ונמצא בשימוש במשטרת ישראל, כדור הספוג קוטרו כ-40 מ״מ, בתחתית הכדור נמצאים שתי תאים בעוד שאחד מכיל כספית והשני אבק שריפה וברגע שהלוחם/ שוטר לוחץ על ההדק הכספית מקבלת נקירה מהנוקר שנמצא בנשק ומהלחץ שנוצר בתוך הכדור מצטברים הרבה גזים נוצר ניצוץ והכדור משתגר אל עבר מפירי הסדר. את הכדור מותר לירות רק בין גובה הבירכיים לגובה האגן. מפגיעת הספוג יכולים להישבר עצמות ואף מכות חמורות יותר.
מפרט טכני

מטול ה-M203 מותקן על המתפס הקדמי התחתון של רובה הסער או במקומו. למטול הדק ונצרה משלו וכמו כן כוונות ייעודיות משלו, המותקנות על המתפס הקדמי העליון או במיקום אחורי יותר על חלקו העליון של הנשק. טעינת המטול, או ירי ממנו, אינם מעכבים או משפיעים על טעינה או ירי מרובה הסער.
למטול אין מחסנית או שחלה ובתוכו יש מקום לכדור אחד בלבד, אותו צריך היורה לטעון ידנית.
לחיצה על מנוף ייעודי בצד המטול גורמת לקנה המטול להחליק מעט קדימה על מסילה וכך נחשף בית הבליעה של הנשק. היורה מכניס את כדור התחמושת לתוך בית הבליעה ומחליק לאחור את הקנה עד לנעילתו. פעולות אלה טוענות את המטול ודורכות את מנגנון הנקירה הפנימי (מנגנון הירי במטול פועל במתכונת "פעולה בודדת").
כדי לירות, היורה מעביר את נצרת המטול למצב 'ירי', מכוון אל המטרה ולוחץ על הדק המטול.
רימון המטול נורה מקצה הקנה והתרמיל הריק נותר בבית הבליעה.
פעולה נוספת של פתיחת הקנה, לצורך הטענתו בכדור חדש, תגרום לחליצת התרמיל הריק שנותר בו קודם ולפליטתו.
יתרונותיו של המטול הם פשטותו, קלות הפעלתו, העובדה שאיננו מונע טעינה או ירי מרובה הסער במקביל ומגוון החימוש שלו. חסרונותיו הם משקלו ודיוק נמוך.
חיסרון נוסף של מטול ה-M203 נובע ממגבלת המרווח שנוצר, בין הסדן לבית הבליעה, בזמן החלקת הקנה קדימה לצורך הטענת כדור רימון חדש. תכנון המטול מגביל את המרווח שנוצר כך שאורך הרימון שניתן להטעין לתוך בית הבליעה מוגבל אף הוא. מגבלה זו, על אף שאינה מפריעה לטעון לתוך המטול חימוש קיים, איננה מאפשרת לטעון לתוך המטול כדורי רימון ארוכים יותר – כגון רימונים תרמובאריים. צבאות רבים בעולם נלחמים בזירות של לחימה בעצימות נמוכה ולוחמה בשטח בנוי, שהן זירות קלאסיות מבחינת יתרונותיו של הנשק התרמובארי האישי, חיסרון זה הופך למכביד יותר ויותר.
יצרן : קולט, ארצות הברית
משקל: 1.36 ק"ג
משקל טעון: 1.6 ק"ג
עם רובה M-16: כ-4 ק"ג
עם תבור קומנדו: 5.56 ק"ג
קליבר: 40 מ"מ
מהירות לוע: 76 מטר לשנייה
טווח אפקטיבי מרבי :
מטרת שטח: 350 מטר
מטרת דמות: 150 מטר
טווח מרבי: כ-400 מטר
עלות ליחידה: 601 דולר.
כוונת זאבון

פיתוח ישראלי של חברת מפרולייט להקלה על ירי הרימונים היא כוונת הזאבוןהיושבת על רובי פלאט-טופ. לכוונת שֶנֶת טווחי ירי, כאשר מקבלים חפיפה בין נקודת ההשלכה של הכוונת עם המטרה (כאשר הטווח ידוע והשֶנֶת בהתאמה), אז הטיווח יפול על המטרה. בלילה השנתות זוהרות, וכן נקודת ההשלכה.
כוונת זאבון במבט של משחק ירי בגוף ראשון בקרבת הגוף, ניתן לראות את שֶנֶת טווחי הירי. בחזית כוונת מפרו .
כוונת זאבון על הגשר של פלאט-טופ, יחד עם כוונת מפרו (קדמת הגשר - מימין).
כוונת זאבון על הגשר של פלאט-טופ, יחד עם כוונת מפרו. ניתן לראות את גלגלת כוונון הכוונת.
כוונת זאבון במבט של משחק ירי בגוף ראשון. בחזית כוונת מפרו .
רובה M4A1 עם מטול רימונים M203 וכוונת זאבון (בצד האחורי - שמאל של הגשר) לפני כוונת ההשלכה מפרו
שנתות כוונת זאבון זוהרות בחושך לילה
הערות שוליים

↑  M203 – The technical data for the M203/M203A1 grenade launcher, GlobalSecurity.org
↑  MEPRO GLS, Meprolight (באנגלית אמריקאית)
↑  Meprolight GLS, The IDF Carbine, ‏2013-06-02 (באנגלית)
|  נשק קל עכשווי של צה"ל |
| --- | --- | --- |
| נשק אישי/רובה סער | רובה M16 • רובה M16A1 מקוצר • CAR-15‏ • רובה M4A1 • מיקרו-תבור X-95 ו-X-95L • תבור X-95 פלאט-טופ • IWI ערד |      |
| מקלעים | נגב 5.56 מ"מ • נגב קומנדו • נגב NG7‏ • מאג 7.62 מ"מ • בראונינג 0.3 • M2 בראונינג (מק"כ 0.5) |      |
| רובי צלפים | חיל הרגלים: רמינגטון M24‏ • SR-25 Mk 11 • ברק (H-S Precision HTR 2000)‏ • בארט M82A1   יחידות מיוחדות: רמינגטון M24 • מאוזר 86SR‏ • בארט MRAD‏ • בארט REC10‏ • SR-25 Mk 11‏ • רובה צלפים דרגונוב • מקמילן TAC-338 • מקמילן TAC-50 |      |
| רימונים | רימון יד מדגם רימון רסס 26 • מטול רימונים M203 • מטול רימונים M320 |      |
| רקטות כתף | M72 לאו "זרזיר מתכלה" • RPG-7‏ • מטאדור "מפצח האגוזים" ו"מפצח קל משקל" |      |
| כלי נשק נוספים | תת-מקלע מיקרו-עוזי • קלשניקוב AK-47 • רוגר SR-22 • אקדחי גלוק 17 וגלוק 19 • אקדח זיג זאואר SIG P228 |      |
| ראו גם | נשק קל של צה"ל • אמצעי הלחימה של צה"ל • נשק קל • חיל הרגלים • צבא הגנה לישראל |      |
כמה סוגים של כדורי רימון ל-M203. משמאל לימין ומלמעלה למטה: רסס (נ"א), חודר/רסס, מטען חלול (נ"ט), כדוריות מתכת; גז מדמיע ושני כדורי תרגול אינרטיים.
הM203 בנפרד מרובה סער